Afrodite ja Adonis

Kaunis Adonis syntyi Myrrhan ja tämän oman isän, Assyrian kuningas Kinyrasin, sukurutsaisesta liitosta. Tämän oli aiheuttanut Afrodite, koska Assyrian kuningatar oli kehunut, että Myrrha oli kauniimpi kuin rakkauden jumalatar. Afrodite rakastui nuoreen Adonikseen , joka antoi tämän Persefonen hoidettavaksi; mutta Persefone himoitsi Adonista ja kieltäytyi palauttamasta holhottiaan. Zeus valitsi muusa Kalliopen välittäjäksi ja tämän tuomion mukaan kilpailevien jumalattarien oli jaettava rakstettunsa. Joidenkin mukaan Afrodite kosti Kalliopelle tämän ratkaisun järjestämällä Kalliopen pojan Orfeuksen kuoleman. Joka tapauksessa tarina päättyi traagisesti Adoniksen kuollessa nuorena kesken villisikojen metsästyksen – syyllinen oli kenties Afroditen mustasukkainen puoliso Hefaistos tai hänen rakastajansa Ares. Rakastamansa Adoniksen muistoksi jumalatar loi tämän verestä punaisen vuokon.